text: बहरहाल, ट्रंप व्हाइट हाउस में संवाददाताओं से बातचीत में अखबार पर जमकर बरसे। उन्होंने कहा कि ‘‘बिना नाम का मतलब कायर, संपादकीय।’’ एक ट्वीट में उन्होंने द न्यूयॉर्क टाइम्स से व्यक्ति की पहचान उजागर करने की मांग की। ट्रंप ने टि्वटर पर कहा, ‘‘देशद्रोह। क्या यह तथाकथित वरिष्ठ अधिकारी सच में है या एक अन्य फर्जी सूत्र के साथ यह महज द न्यूयॉर्क टाइम्स की विफलता है। अगर कायर बेनाम व्यक्ति निश्चित तौर पर है तो टाइम्स को राष्ट्रीय सुरक्षा के मकसद से उसे एक बार सरकार को सौंपना चाहिए।’’ व्हाइट हाउस ने इस संपादकीय को लिखने वाले वरिष्ठ प्रशासनिक अधिकारी के इस्तीफे की मांग की है।